Zápisnica
z 1. riadneho zasadnutia Obecného zastupiteľstva vo Vinohradoch nad Váhom
konaného dňa 4.2.2013.
č: 59/2013						Vinohrady nad Váhom, dňa 5.2.2013

Prítomní: podľa prezenčnej listiny ( 7 )
Ospravedlnený: Ing. Marek Fačkovec 
Overovatelia: Mária Glogovská, Milan Kukla
Zapisovateľka: Eliška Kečkešová

1. Otvorenie
     Starostka obce privítala všetkých prítomných poslancov na zasadnutí obecného zastupiteľstva,  občanov a hostí. Skonštatovala, že obecné zastupiteľstvo je uznášaniaschopné. Zasadnutia sa ospravedlnil Ing. Marek Fačkovec. 

2. Schválenie programu, určenie zapisovateľa a overovateľov zápisnice

      Za overovateľov zápisnice určila poslankyňu Máriu Glogovskú a poslanca Milana Kuklu. Za zapisovateľku určila pani Elišku Kečkešovú. Navrhla presunúť bod 8 ako bod 4, k bodu 5 pridať bod 5 b) Schválenie odmeny hlavnému kontrolórovi obce za rok 2012, a pridať ako  bod 6. 4. zmena rozpočtu obce na rok 2012. K navrhnutému programu neboli pripomienky a poslanci schválili uznesením  predložený program: 
Uznesenie č.1/2013
Obecné zastupiteľstvo vo Vinohradoch nad Váhom
schvaľuje
navrhnutý program:
1.	Otvorenie
2.	Schválenie programu, určenie zapisovateľa a overovateľov zápisnice
3.	Kontrola plnenia uznesení
4.	Žiadosti o zmenu územného plánu
5.	a) Správa o kontrolnej činnosti za rok 2012
b) Schválenie odmeny hlavnému kontrolórovi obce za rok 2012
6.	4.zmena rozpočtu obce na rok 2012
7.	Dodatok č.1 k Zriaďovacej listine materskej školy
8.	Schválenie sadzobníka úhrad za inventár v MOS
9.	Autobusová doprava v obci – informácia
10.	Rôzne
11.	Záver	
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

3. Kontrola plnenia uznesení

     Hlavný kontrolór obce informoval poslancov o plnení schválených uznesení.
Uznesením  č. 49/2012 - bol schválený  predaj časti pozemku novovytvorenej parcely č. 1817/2 (odčlenenej od pôvodnej parcely č.4122/4) o výmere 139 m2 pre Miloša Hojera.
     Návrh na vklad vykonala obec dňa 10.01.2013. Rozhodnutím zo dňa 24.01.2013 Správa katastra Galanta rozhodla, že prerušuje konanie na dobu 30 dní z dôvodu, že je potrebné opraviť v čl. 1 text,  z dôvodu že predávaný pozemok sa skladá z dvoch parciel a to parcela č. 1817/2 o výmere 118 m2 a č.4158/100 o výmere 21 m2 a vypracovať dodatok ku kúpnej zmluve.
     Keďže výmera ani cena sa nemení, starostka pripravila dodatok č.1 ku kúpnej zmluve uzatvorenej 9.1.2013 a tento bol zaslaný na Správu katastra v Galante.
Je potrebné, aby Obecné zastupiteľstvo túto zmenu zobralo na vedomie.
Uznesenie č.2/2013
Obecné zastupiteľstvo vo Vinohradoch nad Váhom
berie na vedomie
informáciu o vypracovanom dodatku č.1 ku kúpnej zmluve uzatvorenej 9.1.2013 medzi obcou a pánom Milošom Hojerom, pričom predaj parcely o výmere 139 m2 pozostáva z parcely. č. 1817/2 o výmere 118 m2 a parcely č.4158/100 o výmere 21 m2. 
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

Uznesením č. 74/2012 – bol daný  súhlas s vyčlenením finančných prostriedkov na krytie nákladov pre SAD Dunajská Streda, a.s. na linke 202426, v sume 1557,70 € na skúšobnú dobu 3 mesiace. Uvedená čiastka nepostačuje na krytie všetkých finančných nákladov na dopravu, je vyššia. Táto problematika je predmetom rokovania  bodu 9.

Uznesením č.75/2012 – bola schválená 3. zmena rozpočtu obce vrátane programov na rok 2012 ako vyrovnaná v príjmovej a výdavkovej časti. Avšak v rámci bežného rozpočtu bol  zistený rozdiel   vo výške 11 259,00 €. Uvedený stav má za následok,  že  bežný rozpočet je schodkový, čo zákon  o rozpočtových pravidlách neumožňuje. Je potrebné  urobiť zmenu, ktorá je predmetom  rokovania   bodu 6.

Uznesenia, ktorými boli schválené dotácie jednotlivým subjektom sú v plnení, nie sú uzatvorené zmluvy o poskytnutí dotácií.  Ostatné uznesenia boli splnené. Poslanci prijali:
Uznesenie č.3/2013
Obecné zastupiteľstvo vo Vinohradoch nad Váhom
berie na vedomie
informáciu hlavného kontrolóra obce o plnení uznesení. 
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

4. Žiadosti o zmenu územného plánu

     Poslanci spolu s pozvánkou dostali žiadosť Ing. Jozefa Faktora, Veterná 3143/25, 926 01 Sereď a pána Mariána Pavloviča, 925 55 Vinohrady nad Váhom č.695 o zmenu územného plánu obce Vinohrady nad Váhom. V žiadosti žiadajú, aby  parcely registra „E“ 4172/201,  parcely registra „C“ 1633/62, 1633/63, 1633/64, 1633/65, a parcely č.860/4, 860/7 boli preklasifikované ako územia určené na výstavbu rodinných domov.
     Starostka informovala poslancov a pána Mariána Pavloviča, že parcely č. 860/4 a 860/7 sú v územnom pláne obce vedené ako lokalita č. 06 ktorá je určená  na výstavbu rodinných domov. Ostatné  navrhované územia sú v územnom pláne vedené ako lokalita „P“, ktorá  je špecifikovaná nezastaviteľná.
     Slovo dostal pán Marián Pavlovič, ktorý sa vyjadril, že cieľom je dať našim občanom príležitosť zostať bývať v našej obci a postaviť si rodinné domy. Uvedené pozemky sú vysporiadané a pred každým je prístupová cesta.
Pán Marián Pavlovič ako aj Ing. Jozef Faktor sú ochotní podieľať sa na spolufinancovaní zmeny územného plánu.
     Starostka dala slovo Ing. Anne Halabrínovej, vedúcej stavebného spoločného úradu v Seredi, ktorá je zároveň odborne spôsobilou osobou na obstarávanie územnoplánovacej dokumentácie. Ing. Halabrínová informovala poslancov čo všetko je potrebné k vypracovaniu zmien a doplnkov územného plánu obce. Územný plán pripisuje funkciu k územiu, môže ho obstarať len obec a podmienkou jeho platnosti  sú   kladné stanoviská  príslušných orgánov štátnej správy najmä pozemkový úrad a stavebný úrad v sídle kraja. Ak pristúpime k spracovaniu dodatku územného plánu, v prípade,  že  niektorá z organizácií nedá kladné stanovisko, náklady súvisiace s obstaraním vzniknú obci a tieto  budú  musieť žiadatelia o obstaranie územného plánu zaplatiť.
     Poslanci sa dohodli, že žiadatelia doložia súhlas všetkých spoluvlastníkov uvedených pozemkov k obstaraniu zmien a doplnkov územného plánu obce č.3/2013 na účely výstavby rodinných domov.  
Uznesenie č.4/2013
Obecné zastupiteľstvo vo Vinohradoch nad Váhom   
súhlasí
s obstaraním zmien a doplnkov územného plánu obce č.3/2013 na účely výstavby rodinných domov pre žiadateľov pána Mariána Pavloviča, bytom Vinohrady nad Váhom č. 695 na pozemku parcela registra „C“ číslo 1633/62, 1633/63, 1633/64, 1633/65  k.ú. Vinohrady nad Váhom a pre Ing. Jozefa Faktora, bytom Veterná 3143/25, 926 01 Sereď na pozemku parcela registra „E“ číslo 4172/201 k.ú. Vinohrady nad Váhom. 
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

Uznesenie č.5/2013
Obecné zastupiteľstvo vo Vinohradoch nad Váhom
súhlasí
aby žiadatelia hradili všetky finančné náklady spojené s obstaraním zmien a doplnkov územného plánu obce v plnej výške.
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

5a) Správa o kontrolnej činnosti za rok 2012
     
     Správa o kontrolnej činnosti za rok 2012 bola odoslaná všetkým poslancom elektronicky.
Nakoľko poslanci nemali žiadne pripomienky k správe o kontrolnej činnosti, prijali uznesenie: 
Uznesenie č.6/2013
Obecné zastupiteľstvo vo Vinohradoch nad Váhom
berie na vedomie
správu hlavného kontrolóra obce Vinohrady nad Váhom o kontrolnej činnosti za rok 2012.
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

5b) Schválenie odmeny hlavnému kontrolórovi obce za rok 2012

     Starostka obce navrhla hlavnému kontrolórovi obce prerokovať a  schváliť odmenu v zmysle zákona 369/1990 Zb. § 18c ods.5, podľa ktorého obecné zastupiteľstvo môže schváliť odmenu až do výšky 30% z mesačného platu. Starostka navrhuje 17% zo súčtu platov za rok 2012 s prihliadnutím na náročnosť a kvalitu výkonu funkcie. K uvedenému návrhu neboli pripomienky a poslanci prijali:  
Uznesenie č.7/2013
Obecné zastupiteľstvo vo Vinohradoch nad Váhom
schvaľuje
hlavnému kontrolórovi obce v zmysle zákona 369/1990 Zb., § 18c ods.5 odmenu vo výške 17% zo súčtu platov za rok 2012 s prihliadnutím na náročnosť a kvalitu výkonu funkcie.
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

6. 4. zmena rozpočtu obce na rok 2012

     Ako už v bode 3. hlavný kontrolór informoval o  schválenej 3. zmene rozpočtu vrátane programov na rok 2012 ako vyrovnanej v príjmovej a výdavkovej časti. Avšak internou kontrolou bol  zistený rozdiel v bežnom rozpočte  vo výške 11 259,00 €, čo znamená, že rozpočet je schodkový, čo zákon neumožňuje. Je potrebné schváliť 4.zmenu rozpočtu obce na rok 2012. Návrh 4. zmeny rozpočtu obce na rok 2012 bol poslancom písomne predložený  pred zasadnutím.
     Starostka  podrobne vysvetlila  navrhnuté  zmeny. K predloženému materiálu neboli pripomienky a poslanci prijali uznesenie:
Uznesenie č. 8/2013
Obecné zastupiteľstvo vo Vinohradoch nad Váhom
schvaľuje
4.zmenu rozpočtu obce vrátane programov na rok 2012 ako prebytkový. Celkové príjmy sú vo výške 854 093,00 EUR a celkové výdavky 844 739,00 EUR

	Rozpočet po 3.zmene	
4.zmena
	Rozpočet 
celkom	
Bežné príjmy 	370 118	9 354	379 472	
Bežné transf.-zosuvy	66 086		66 086	
Bežné transféry obec	5 463	1 170	6 633	
Recyklačný fond	1 250		1 250	
Bež. príj.- PK pre ZŠ	194 671		194 671	
Bež. príj. – VP 	2 488		2 488	
Bež. príj. – SZP	633		633	
Bež. príj.-dar Plantex	74		74	
Bež. príj. –VÚC, CKF,Komplex	3 452	
150	
3 602	
Bež. príj. - okná	56 000		56 000	
Bež. príj. -mzdy	5 000	3 500	3 500	
Bež. príj. -odchodné	673		673	
Bež. príj.- strava 	821		821	
Bež. príj.- projekt ÚP	4 842		4 842	
Vlastné príjmy ZŠ	6 000		6 000	
Bežné príjmy spolu	712 312		726 745	
Kapitálové príjmy - 	102 270		102 270	
Finančné operácie	20 028	50	20 078	
Príjmy celkom	839 869	14 224	854 093	

	Rozpočet po 3.zmene	
4. zmena	Rozpočet celkom	
Bežné výdavky 	407 719	10 750	418 469	
Kapitálové výdavky 	102 270	10 724	112 994	
Výdav. finanč.oper.	20 028	-20 028	0	
Výdavky ZŠ	309 852	3 424	313 276	
Prenes. kompetencie	194 671		194 671	
PK – VP 	2 488		2 488	
Soc.znevýhod.prostr.	633		633	
Bež. výdavky - okná	56 000		56 000	
Bež. výdavky -mzdy	5 000	3 500	8 500	
Bež. výd. -odchodné	673		673	
Bež. výd.- strava 	821	-76	745	
Originál.kompetencie	43 566		43 566	
Vlastné príjmy (použ.na výdavky)	6 000		
6 000	
Výdavky spolu	839 869	4 870	844 739	

Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0
7. Dodatok č.1 k Zriaďovacej listine materskej školy

     Dodatok č. 1 k Zriaďovacej listine materskej školy, Zriaďovaciu listinu/pôvodnú/ ako aj
výňatok zo zákona 596/2003 Z.z. o štátnej správe v školstve a školskej samospráve a o zmene 
a doplnení niektorých zákonov dostali poslanci spolu s pozvánkou domov. Súčasnú zriaďovaciu listinu z roku 2002 je nevyhnutné aktualizovať v súlade s platnou právnou úpravou. Starostka informovala poslancov o navrhnutých zmenách, ktoré sú uvedené v návrhu zriaďovacej listine od bodu 6 až 12. Zároveň obec vydá pre zrozumiteľnosť i zriaďovaciu listinu v úplnom znení. 
Poslanci prijali uznesenie:  
Uznesenie č. 9/2013
Obecné zastupiteľstvo vo Vinohradoch nad Váhom
schvaľuje
dodatok č.1 k Zriaďovacej listine materskej školy vo Vinohradoch nad Váhom.
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

8. Schválenie sadzobníka úhrad za inventár v MOS

     Poslancom bol predložený návrh na schválenie cenníka úhrad za zničený, nevrátený inventár v MOS. K navrhnutému sadzobníku prijali poslanci nasledovné  pozmeňujúce návrhy:  úhrada  za požičanie komplet príboru za  3 €. Ďalej doplnili text bodu 2. nasledovne:   Cenník úhrad za zapožičanie predmetov mimo MOS pre FO – občana,  sadzba    za zapožičanie obrusu  vo výške  1 €.
Uznesenie č. 10/2013
Obecné zastupiteľstvo vo Vinohradoch nad Váhom
schvaľuje
a)	cenník úhrad za zničený, nevrátený inventár v MOS 
b)	cenník úhrad za zapožičanie predmetov mimo MOS pre FO- občana
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

9. Autobusová doprava v obci – informácia

     Hlavný kontrolór obce v bode 3 v krátkosti informoval poslancov, že vyčlenenie finančných prostriedkov na krytie nákladov pre SAD Dunajská Streda, a.s. na linke 202426, v sume 1557,70 € na skúšobnú dobu 3 mesiace nepostačuje na krytie všetkých finančných nákladov na dopravu. V  týchto prostriedkoch nebol zahrnutý raňajší spoj č. 3 a 4. Tento spoj  financuje  obec a výška nákladov bude naviac o 1728,00 €, oproti plánovaným nákladom. Túto čiastku je potrebné schváliť uznesením a zapracovať do rozpočtu.
     Starostka informovala poslancov, že Ing. Marek Fačkovec spracoval návrh na prieskum trhu, s cieľom osloviť dopravcov s ponukou o zabezpečenie dopravy našich občanov.   Zároveň poslal aj adresy niektorých dopravcov.
     Poslankyňa Eva Pavlovičová predložila adresy troch dopravcov a navrhla ich kontaktovať.
     Poslanci sa rozhodli, že po ukončení skúšobnej doby SAD Dunajská Streda, a.s., ďalej nebudú financovať zrušené spoje na linke 202426 vzhľadom na neefektívne, nehospodárne nakladanie s finančnými prostriedkami z rozpočtu obce pre nízky počet cestujúcich. Odporučili osloviť potencionálych dopravcov o vykonanie prieskumu trhu. Následne prijali: 
Uznesenie č. 11/2013
Obecné zastupiteľstvo vo Vinohradoch nad Váhom
sa rozhodlo,
že po ukončení skúšobnej doby SAD Dunajská Streda, a.s., sa obec nebude podieľať na ďalšom financovaní zrušených spojov na linke 202426 vzhľadom na neefektívne, nehospodárne nakladanie s finančnými prostriedkami.
Hlasovanie:
Za: 7	( Ing. Martin Chudý, Bc. Katarína Kuklová, Ing. Emil Čech, Mária Glogovská, Milan Kukla, Igor Remenár, Eva Pavlovičová)
Proti: 0
Zdržal sa: 0

Uznesenie č. 12/2013
Obecné zastupiteľstvo vo Vinohradoch nad Váhom
schvaľuje
zapracovať do rozpočtu finančné prostriedky na krytie nákladov pre SAD Dunajská Streda, a.s., na linke 202426 – ranný spoj č. 3 a 4 v sume 1728,00 € na skúšobnú dobu 3 mesiace.
Hlasovanie:
Za: 6	( Ing. Martin Chudý, Bc. Katarína Kuklová, Ing. Emil Čech, Mária Glogovská,  Igor Remenár, Eva Pavlovičová)
Proti: 1	( Milan Kukla )
Zdržal sa: 0

10. Rôzne

     Starostka informovala poslancov, že obec bola vyzvaná Environmentálnym fondom /EF/na
doplnenie a upresnenie údajov v žiadosti o dotáciu na kanalizáciu. V priebehu tohto týždňa 
budú odovzdané  na EF. 

Obec podala  žiadosť o dotáciu  na MKSR  na nákup kníh do obecnej  knižnice v hodnote 600,00 €.

     Materská škola je zatvorená pre chrípkové obdobie. V rámci vnútornej kontroly  a konzultácii so správou katastra v Galante obec vykoná zmenu  súpisných  čísel pre objekt   materskú školu a poradňu.  
    Navrhla aby kultúrna akcia  „1.písomná zmienka obce“  sa  konala  v termíne 28.,29. a 30. júna.  Tieto termíny boli konzultované i s pánom Remenárom.  Zo Serede máme prísľub na bezplatné zapožičanie  tribúny, no bude potrebne zabezpečiť i  prestrešenie. V MOS by sa mohla konať 3 dňová výstava, kde by boli vystavené staré fotky o obci, historické predmety. V sobotu by sa konalo vystúpenie kultúrnych skupín na futbalovom ihrisku ukončené ohňostrojom. Poslanci predložia svoje návrhy a nápady k príprave osláv na najbližšom zasadnutí. Pre úspešné zvládnutie týchto osláv je potrebná pomoc väčšieho tímu ľudí. Pán Remenár upozornil, aby sme oslovili poľovnícke združenie, pretože  budeme potrebovať zapožičať stoly a lavice. 
     K doriešeniu autobusových spojov v obci bude zvolané mimoriadne zasadnutie – 4.3.2013.
     Počet obyvateľov v obci k 31.12.2012 bol 1596. V roku 2012 sa narodilo  12 detí, zomrelo 10 občanov, prisťahovalo sa 33 občanov a 43 občanov sa odhlásilo z trvalého pobytu. 
     Bc. Katarína Kuklová sa informovala, či by pri obchode Jednota nemohla byť umiestnená smetná nádoba, alebo igelitové vrece na odpad. Starostka povedala, že Jednota má zakúpené vlastné smetné nádoby, tie vykladá len v čase vývozu odpadu. Ak by obec umiestnila plastovú nádobu hrozí jej odcudzenie, je možné dať plastové vrece, ale aj to má svoje nevýhody. Uskutoční rokovanie s vedúcou Jednoty o nápravu čistoty. V malom parčíku pred Jednotou obec pravidelne zabezpečuje vyzbieranie odpadu. 

11. Záver
     Starostka obce poďakovala prítomným poslancom za účasť a ukončila zasadnutie obecného zastupiteľstva.

Overovatelia:
Mária Glogovská	...............................................
Milan Kukla 		...............................................

Zapísala: Eliška Kečkešová

Ing. Eva Hanusová
    starostka obce